text:
300/2007. (XI. 9.) Korm. rendelete a 2008. évre vonatkozó Országos Statisztikai Adatgyűjtési Program módosított és új adatgyűjtéseiről.
A Kormány a statisztikáról szóló 1993. évi XLVI. törvény (a továbbiakban: Stt.) 8. § (6) bekezdésében foglalt
felhatalmazás alapján a következőket rendeli el:
1. § A rendelet hatálya kiterjed a jogi személyekre, a jogi
személyiséggel nem rendelkező szervezetekre, valamint a
gazdasági tevékenységet folytató természetes személyekre
azok gazdasági tevékenységére vonatkozóan.
2. § A rendelet 1. melléklete a módosított és az új közvetlen
statisztikai adatgyűjtéseket, a 2. melléklete a módosított és
az új statisztikai célú adatátvételeket tartalmazza.
3. § A hivatalos statisztikai szolgálat szervei az Országos
Statisztikai Adatgyűjtési Programban (a továbbiakban:
OSAP) szereplő adatgyűjtéseik tekintetében az érintett
adatszolgáltatók statisztikai adatszolgáltatási kötelezettségét 2007. december 15-éig honlapjukon közzéteszik.
4. § A hivatalos statisztikai szolgálathoz tartozó szervek az
OSAP végrehajtása érdekében jogosultak a hatósági, ellenőrzési és gazdasági tevékenységgel járó, továbbá a
nyilvános és közhitelű nyilvántartások vezetésével összefüggő adatgyűjtést végző szervtől a rendelkezésre álló
nem személyes adatokat egyedi azonosításra alkalmas módon átvenni. Ezeket a szerveket az OSAP-ban szereplő
adatgyűjtések tekintetében az Stt. 9. § (1) bekezdésben
foglalt feltételekkel adatátadási kötelezettség terheli.
5. § (1) Megszűnik a 2000. évre vonatkozó Országos Statisztikai Adatgyűjtési Programról szóló 154/1999. (X. 22.)
Korm. rendelettel elrendelt és a mellékletében foglalt
1267/00 Jelentés a kiemelt fatermékek és faipari termékek
termeléséről, az 1311/00 Az ipari katasztrófaelhárítási in
formációs rendszer adatszolgáltatása (IKIR), az 1453/00
Jelentés a népi együttesek tevékenységéről, az 1807/00
Külföldiek közvetlen tőkebefektetéseit érintő tranzakciók
és az 1809/00 Rezidensek külföldi közvetlen tőkebefektetéseit érintő tranzakciók című,
a 2001. évre szóló Országos Statisztikai Adatgyűjtési
Programról szóló 173/2000. (X. 18.) Korm. rendelettel elrendelt és a mellékletében foglalt 1918/01 Igazgatási társulási statisztika című,
a 2003. évre szóló Országos Statisztikai Adatgyűjtési
Programról szóló 227/2002. (XI. 7.) Korm. rendelettel elrendelt és a mellékletében foglalt 1281/03 A felvásárolt
mezőgazdasági termékek minőségi megoszlása, az
1982/03 A Diákhitel Központ ZRt. pénzügyi követelései
és tartozásai, az 1988/03 Nem rezidensekkel szemben keletkezett éven túli állami adósságra vonatkozó éves adatszolgáltatás, az 1989/03 Nem rezidensekkel szemben keletkezett éven túli állami adósságra vonatkozó negyedéves
adatszolgáltatás és az 1990/03 Adatszolgáltatás az Államadósság Kezelő Központ ZRt. által kezelt államadósságról
című,
a 2004. évre szóló Országos Statisztikai Adatgyűjtési
Programról szóló 215/2003. (XII. 10.) Korm. rendelettel
elrendelt és a mellékletében foglalt 1236/04 Jelentés az elvégzett öntözésfejlesztési beruházások, önálló öntözőgép
vásárlások és a meliorációs beruházások teljesítményértékéről, az 1252/04 Talajjavítás és anyagfelhasználás, hatóanyag tartalom, az 1364/04 Jelentés a vízek szennyezéséről, az 1365/04 Jelentés a közcsatornák szennyezéséről, az
1984/04 A BÉT-es részvények kapitalizációja és forgalma, részvények tőzsdei be- és kivezetése és a 2027/04
Fizetési mérleg adatszolgáltatás című,
a 2005. évre szóló Országos Statisztikai Adatgyűjtési
Programról szóló 303/2004. (XI. 14.) Korm. rendelettel elrendelt és a mellékletében foglalt 1644/05 Külföldön
számlát tartók, illetve külföldi követelést tartozással
összevezetők fizetési mérleg adatszolgáltatása, az 1673/04
Jelentés az oktatási célú nonprofit szervezetekről, az
1674/04 Statisztikai jelentés az önkormányzatok és a nonprofit szervezetek kapcsolatáról, az 1910/05 A rezidens által a nem rezidensektől/nek felvett/nyújtott hitelek adatszolgáltatásai, az 1929/05 A kombinált és konténeres árufuvarozás adatai és a 2071/05 Az euróban vezetett ÁFA
számlák miatt nem rezidensekkel szemben fennálló követelések és tartozások állománya és forgalma című,
a 2006. évre szóló Országos Statisztikai Adatgyűjtési
Programról szóló 247/2005. (XI. 14.) Korm. rendelettel elrendelt és a mellékletében foglalt 1993/06 Adatszolgáltatás az EU-transzferekről című,
a 2007. évre szóló Országos Statisztikai Adatgyűjtési
Programról szóló 229/2006. (XI. 20.) Korm. rendelettel elrendelt és a mellékletében foglalt 1784/07 Havi integrált
gazdaságstatisztikai jelentés az ipari tevékenységet folytató szakosodott egységekről, az 1787/07 Havi integrált gazdaságstatisztikai jelentés az építőipari tevékenységet foly
tató szakosodott egységekről, az 1873/07 Havi integrált
gazdaságstatisztikai jelentés a mezőgazdasági, kereskedelmi és szolgáltatási ágazatokba sorolt vállalkozások mezőgazdasági, kereskedelmi és szolgáltatási tevékenységet
folytató szakosodott egységeiről, az 1876/07 Negyedéves
integrált gazdaságstatisztikai jelentés az ipari és az építőipari vállalkozások valamennyi szakosodott egységéről, az
1879/07 Negyedéves integrált gazdaságstatisztikai jelentés, a mezőgazdasági, kereskedelmi és szolgáltatási ágazatokba sorolt vállalkozások mezőgazdasági, kereskedelmi
és szolgáltatási tevékenységet folytató szakosodott egységeiről, az 1939/07 Havi integrált gazdaságstatisztikai jelentés az iparba és építőiparba sorolt vállalkozások mezőgazdasági, kereskedelmi és szolgáltatási tevékenységet
folytató szakosodott egységeiről, az 1940/07 Negyedéves
integrált gazdaságstatisztikai jelentés a mezőgazdasági,
kereskedelmi és szolgáltatási ágazatokba sorolt vállalkozások ipari, építőipari és pénzügyi tevékenységet folytató
szakosodott egységeiről, az 1336/07 Adatszolgáltatás a
Bizottságnak a kábítószer-prekurzorokról szóló
273/2004/EK európai parlamenti és tanácsi rendeletre, valamint a kábítószer-prekurzoroknak a Közösség és a harmadik országok közötti kereskedelme nyomon követésére
vonatkozó jogszabályok megállapításáról szóló
111/2005/EK tanácsi rendeletre vonatkozó végrehajtási
szabályok megállapításáról szóló 1277/2005/EK (2005.
július 27.) rendeletének 17–19. cikkei alapján, az 1150/07
A biztosítóintézetek statisztikai mérlege, az 1697/07 Hitelintézetnek nem minősülő szervezetek által kibocsátott,
kizárólag a kibocsátó saját hálózatában használható kártyák forgalma, a 2149/07 Többségi állami tulajdonban
lévő és a nem többségi tulajdonban lévő vállalatok állam
által garantált, külfölddel szemben keletkezett éven túli
adósságára vonatkozó adatszolgáltatás és a 2151/07 Adatszolgáltatás a közvetlen tőkebefektetésekről című adatgyűjtések, illetve
a 2000. évre vonatkozó Országos Statisztikai Adatgyűjtési Programról szóló 154/1999. (X. 22.) Korm. rendelettel
elrendelt és a mellékletében foglalt 1437/00 Jelentés a Kodály Zoltán Zenepedagógiai Intézet működéséről és az
1854/00 A magánnyugdíj pénztárakhoz befolyt befizetések összege című,
a 2003. évre szóló Országos Statisztikai Adatgyűjtési
Programról szóló 227/2002. (XI. 7.) Korm. rendelettel elrendelt és a mellékletében foglalt 1247/03 Üzemi termésbecslés című,
a 2004. évre szóló Országos Statisztikai Adatgyűjtési
Programról szóló 215/2003. (XII. 10.) Korm. rendelettel
elrendelt és a mellékletében foglalt 1018/04 Közegészségügyi, járványügyi és egészségvédelmi jelentés, a 2024/04
Az elkülönített állami pénzalapok költségvetésének előzetes teljesítése, a 2025/04 Havi jelentés a központi költségvetés kiadásainak és bevételeinek alakulásáról, a 2026/04
Havi jelentés a központi költségvetési szervek egyes kiadásainak és bevételeinek alakulásáról című,
a 2006. évre szóló Országos Statisztikai Adatgyűjtési
Programról szóló 247/2005. (XI. 14.) Korm. rendelettel elrendelt és a mellékletében foglalt 2139/06 Az Államadósság Kezelő Központ ZRt. nem-rezidensekkel kötött pénzügyi derivatíva és mark-to-market állománya című adatátvétel.
(2) Az (1) bekezdésben felsoroltak esetében a 2007.
évre vonatkozó adatszolgáltatásokat még az adatgyűjtést,
illetve adatátadást elrendelő kormányrendelet mellékletében foglaltaknak megfelelően kell teljesíteni.
6. § A 2006. évre szóló Országos Statisztikai Adatgyűjtési
Program módosított és új adatgyűjtéseiről szóló 247/2005.
(XI. 14.) Korm. rendelet 3. számú mellékletének I. pontja a
következő 57. alponttal egészül ki:
„57. A Tanács 2006/110/EK irányelve (2006. december 20.) a statisztikai területén elfogadott egyes irányelveknek Bulgária és Románia csatlakozására tekintettel történő kiigazításáról (1035/06, 1036/06)”
7. § Ez a rendelet a 3. mellékletben felsorolt uniós jogi aktusoknak való megfelelést szolgálja, valamint azok végrehajtásához szükséges rendelkezéseket állapítja meg.
8. § A 2007. évre vonatkozó Országos Statisztikai Adatgyűjtési Program módosított és új adatgyűjtéseiről szóló
229/2006. (XI. 20.) Korm. rendelet 1. mellékletének módosításait a 4. melléklet tartalmazza.
9. § (1) Ez a rendelet – a (2) bekezdésben meghatározott kivétellel – 2008. január 1-jén lép hatályba.
(2) A 3. § a rendelet kihirdetését követő 8. napon lép hatályba.
A miniszterelnök helyett: Kiss Péter s. k.,
a Miniszterelnöki Hivatalt vezető miniszter


type: legislation

jurisdiction: Hungary

text:
397/2015. (IX. 22.) KE határozata állampolgárság visszavonással történő megszüntetéséről.
Az Alaptörvény 9. cikk (4) bekezdés i) pontja, valamint a magyar állampolgárságról szóló 1993. évi LV. törvény 9. §-a
alapján – a  belügyminiszter BM/14324-2/2015. számú előterjesztésére – Zlicic Milica (születési hely, idő: Újvidék
[Jugoszlávia], 1978. augusztus 21.) magyar állampolgárságát visszavonom.
Budapest, 2015. szeptember 1. Áder János s. k.,
 köztársasági elnök


text:
1241/2018. (V. 4.) Korm. határozata a FINA Férfi Vízilabda Világliga 2018. Szuperdöntőjének megrendezése érdekében szükséges kormányzati intézkedésekről.
A Kormány
 1. egyetért azzal, hogy 2018. június 18. és 23. között Budapesten rendezzék meg a  FINA Férfi Vízilabda Világliga
Szuperdöntőt (a továbbiakban: Szuperdöntő);
 2. felhívja az egyes kiemelt budapesti beruházásokért felelős kormánybiztost, hogy – a Magyar Vízilabda Szövetséggel
együttműködve – koordinálja a Szuperdöntő megrendezésével kapcsolatos feladatokat;
Felelős: egyes kiemelt budapesti beruházásokért felelős kormánybiztos
Határidő: folyamatos
3. felhívja a nemzetgazdasági minisztert, hogy gondoskodjon a Szuperdöntő megrendezéséhez szükséges legfeljebb
395 000 000 forint forrás biztosításáról a Magyarország 2018. évi központi költségvetéséről szóló 2017. évi C. törvény
1. melléklet XVII. Nemzeti Fejlesztési Minisztérium fejezet javára;
Felelős: nemzetgazdasági miniszter
Határidő: azonnal 4. felhívja a  nemzeti fejlesztési minisztert, hogy Szuperdöntő megrendezése érdekében, a  3.  pont szerinti forrás
terhére kössön támogatási szerződést a  Bp2017 Világbajnokságot Szervező és Lebonyolító Nonprofit Korlátolt
Felelősségű Társasággal elszámolási kötelezettség, a  fel nem használt és bevételekkel nem fedezett támogatási
összeg tekintetében pedig visszafizetési kötelezettség rögzítésével.
Felelős: nemzeti fejlesztési miniszter
Határidő: azonnal Orbán Viktor s. k.,
 miniszterelnök


text:
13/2017. (HK 5.) HVKFH szakutasítása NATO egységesítési egyezmény bevezetéséről.
A honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény 52. § (2) bekezdése alapján,
figyelemmel a honvédelemről és a Magyar Honvédségről,
valamint a különleges jogrendben bevezethető intézkedésekről szóló 2011. évi CXIII. törvény egyes rendelkezéseinek végrehajtásáról szóló 290/2011. (XII. 22.) Korm.
rendelet 10. § g) pontjára, a következő
szakutasítást adom ki: 1. A szakutasítás hatálya a Honvédelmi Minisztériumra,
a honvédelmemért felelős miniszter közvetlen alárendeltségébe tartozó szervezetre, és a Magyar Honvédség (a továbbiakban: MH) katonai szervezeteire terjed ki.
2. Felkérem a Katonai Nemzetbiztonsági Szolgálat
(a továbbiakban: KNBSZ) főigazgatóját, hogy szakterületén biztosítsa a szakutasításban meghatározott rendelkezések érvényesülését.
3. A STANAG 2437 (EDITION 8) ALLIED JOINT
DOCTRINE – AJP-01 EDITION E / Szövetségi Összhaderőnemi Doktrína című NATO egységesítési egyezmény
nemzeti bevezetésre kerül az alábbiak szerint:
a) témafelelős: az MH Hadkiegészítő, Felkészítő és Kiképző Parancsnokság (a továbbiakban: MH HFKP)
b) témakezelő: az MH HFKP Doktrinális és Szabályzatfejlesztési Osztály
c) a bevezetés időpontja: 2017. május 15. és
d) a bevezetésre vonatkozó követelmények: a NATO
egységesítési egyezmény teljes terjedelemben, magyar
nyelven kerül bevezetésre, elektronikusan az MH Kiképzési és Doktrinális Adatbázison elérhető.
4. Hatályát veszti a STANAG 2437 (EDITION 7)
ALLIED JOINT DOCTRINE – AJP-01(D) okmány nemzeti bevezetésére kiadott 136/2012. (HK 5.) MH VDK intézkedés.
5. Ez a szakutasítás a közzétételét követő napon lép hatályba.
Dr. Orosz Zoltán altábornagy s. k.,
Honvéd Vezérkar főnök helyettes


text:
45/2014. (HK 7.) HM KÁT–HVKF együttes intézkedése.  a HM Költségvetés Gazdálkodási Információs Rendszer ügyfélszolgálati rendszerrel történő
funkcionális bővítéséről A honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény 52. § (1) bekezdése, továbbá a honvédelemről és a Magyar Honvédségről, valamint a
különleges jogrendben bevezethető intézkedésekről szóló
2011. évi CXIII. törvény egyes rendelkezéseinek végrehajtásáról szóló 290/2011. (XII. 22.) Korm. rendelet 6. §
(3) bekezdés f) pontja és 11. § (3) bekezdése alapján, figyelemmel a Honvédelmi Minisztérium fejezet költségvetés gazdálkodási információs rendszer felépítéséről, működési rendjéről, üzemeltetéséről és továbbfejlesztéséről
szóló 97/2007. (HK 17.) HM utasítás rendelkezéseire, az
alábbi
együttes intézkedést adjuk ki: 1. Az együttes intézkedés hatálya a Honvédelmi Minisztériumra (a továbbiakban: HM), a honvédelmi miniszter közvetlen irányítása alá tartozó központi hivatalokra és
közvetlen alárendeltségébe tartozó szervezetekre, valamint a Magyar Honvédség (a továbbiakban: MH) katonai
szervezeteire (a továbbiakban együtt: honvédségi szervezetek) terjed ki.
2. Felkérjük a Katonai Nemzetbiztonsági Szolgálat főigazgatóját, a Nemzeti Közszolgálati Egyetem rektorát,
valamint a Gábor Dénes Elektronikai Műszaki Szakközépiskola igazgatóját, hogy szervezete vonatkozásában az intézkedés végrehajtását tegye lehetővé.
3. A HM Költségvetés Gazdálkodási Információs Rendszer (a továbbiakban: HM KGIR) egyes alrendszerei fejlesztése érdekében, a személyügyi intézményrendszer
szervezetfejlesztésével összhangban, valamint a személyi
állomány ellátásával összefüggő illetményszámfejtés és
pénzügyi járandóságok alrendszer szintű fejlesztése érdekében Ügyfélszolgálati Rendszer (a továbbiakban: HM
KGIR ÜSZR) kerül bevezetésre. Az HM KGIR ÜSZR bevezetéséhez kapcsolódó meglévő HM KGIR üzemeltetési
szerződések módosítása, kiegészítő megállapodások előkészítése, az alkalmazás éles üzembe állításához szükséges felsővezetői döntések előkészítése, továbbá a rendszer
bevezetéséhez és üzemeltetéséhez szükséges tervezési,
fejlesztési, szervezési, koordinációs és ellenőrzési feladatok irányítására Projekt Koordináló Munkacsoportot (a továbbiakban: PKMCS) hozunk létre.
4. A PKMCS alakuló ülését jelen együttes intézkedés
aláírásától számított 15. napig meg kell tartani.
5. A PKMCS feladatait a HM KGIR ÜSZR funkcionális
tesztjének eredményes befejezéséig, de legkésőbb 2015.
április 1-ig látja el.
6. A PKMCS vezetője a HM védelemgazdaságért felelős helyettes államtitkár (a továbbiakban: HM VGHÁT).
7. A PKMCS titkára a HM Védelemgazdasági Hivatal
(a továbbiakban: HM VGH), Központi Illetményszámfejtő és Rendszerüzemeltető Igazgatóság igazgatója.
8. A PKMCS állandó tagjai:
a) a HM VGH kijelölt képviselője,
b) a Honvéd Vezérkar (a továbbiakban: HVK) Személy
zeti Csoportfőnökség kijelölt képviselője és
c) az MH Hadkiegészítő és Központi Nyilvántartó Pa
rancsnokság kijelölt képviselője. 9. A PKMCS munkájában eseti meghívottként – a
PKMCS által megküldött napirendben szereplő témák
függvényében – a HM Kontrolling Főosztály, a HM Tervezési és Koordinációs Főosztály, a HM Igazgatási és Jogi
Képviseleti Főosztály, a HM Humánpolitikai Főosztály, a
HVK Híradó, Informatikai és Információvédelmi Csoportfőnökség, a HVK Haderőtervezési Csoportfőnökség és a
HM Hatósági Hivatal kijelölt képviselője is részt vehet, illetve meghívhatja a HM Elektronikai, Logisztikai és Vagyonkezelő Zrt. képviselőjét is.
10. A PKMCS munkájában eseti jelleggel a PKMCS vezetőjének döntése alapján más, a 9. pontban fel nem sorolt
szervezet képviselője is részt vehet, amennyiben jelenléte
elősegíti a PKMCS munkájának eredményességét.
11. A PKMCS 8. pont a) alpontjában meghatározott tagját a HM VGH főigazgatója, a 8. pont b) és c) alpontjaiban
meghatározott tagjait a HVK Törzsigazgató jelöli ki.
12. A PKMCS vezetője a projekt hatáskörébe tartozó
feladatok végrehajtására, a felsővezetői szintű döntések
előkészítése érdekében megfelelő számú szakmai munkacsoportot hoz létre. A munkacsoportok vezetőit, valamint
a munkacsoportok állandó tagjait a PKMCS vezetője jelöli
ki. A szakmai munka végrehajtása érdekében a munkacsoportokba a munkacsoportok vezetője eseti jelleggel, meghívott szakmai képviselő részvételére intézkedhetnek.
13. A HM KGIR ÜSZR fejlesztésével párhuzamosan a
személyügyi, az illetményszámfejtés vonatkozásában a
pénzügyi alrendszer fejlesztésére vonatkozó javaslatok és
döntések előkészítését is a PKMCS irányításával kell végrehajtani oly módon, hogy a rendszer funkcionális tesztjének befejezésekor megkezdődjön az új intézményrendszer
működése.
14. Tekintettel a személyügyi, az illetményszámfejtés
vonatkozásában a pénzügyi alrendszer integrált, ügyfélszolgálati megoldásokkal történő támogatására – valamint
az ezen célkitűzés elérése érdekében megfogalmazott
szervezetfejlesztési elvárásokra – a PKMCS vezetője intézkedjen a személyügyi adminisztrációval és a személyi
állomány személyi, pénzügyi járandóságaival összefüggésben a 12. pontban meghatározott munkacsoportok mellett egy komplex, azok tevékenységét koordináló munkacsoport létrehozására.
15. A PKMCS vezetője a projekt végrehajtása során a
feladatkörében érintett összes honvédségi szervezet vezetőjénél közreműködést kezdeményezhet a szolgálati elöljáró, illetve hivatali felettes egyidejű tájékoztatása mellett,
figyelemmel a PKMCS, illetve a munkacsoportok állandó
és eseti jelleggel meghívott tagjainak szolgálati határidős
elfoglaltságára. Az érintett szervek, szervezetek vezetői a
PKMCS vezetőjének megkeresésére a feladatkörük szerint kötelesek együttműködni.
16. A PKMCS szakmai működése során végrehajtásra
kerülő feladatainak meghatározására, tagjai és a PKMCS
vezetője által létrehozott munkacsoport résztvevőinek fel
adat és hatáskörének szabályozására, a honvédségi szervezetekkel és az érintett egyéb szervezetekkel létesíthető
kapcsolattartás, külső és belső kommunikáció kialakítására, ülések rendjére a PKMCS ügyrendjét és működését
szabályzó dokumentumot készít elő. A PKMCS ügyrendjére és működésére vonatkozó dokumentumot a PKMCS
vezetője hagyja jóvá.
17. A PKMCS titkára a projekt helyzetéről, a feladat
végrehajtását befolyásoló információkról az érintett szervezeteket, valamint a szükséges intézkedések meghozatala, és a vezetői döntések előkészítése érdekében a PKMCS
vezetőjét rendszeresen tájékoztatja.
18. A PKMCS munkájában való részvételért díjazás
nem adható.
19. A belföldi kiküldetési költségeket az érintett tag tekintetében az állományilletékes szervezet viseli.
20. Ez az együttes intézkedés az aláírását követő napon
lép hatályba.
Dr. Dankó István s. k.,
HM közigazgatási államtitkár


text:
14/2010. (IX. 21.) MNB rendelete a „Bíró László, a golyóstoll szabadalmaztatója” emlékérme kibocsátásáról.
A Magyar Nemzeti Bankról szóló 2001. évi LVIII. törvény 60. § (1) bekezdés d) pontjában foglalt felhatalmazás alapján, a Magyar
Nemzeti Bankról szóló 2001. évi LVIII. törvény 4. § (2) bekezdésében meghatározott feladatkörömben eljárva a következőket
rendelem el: 1. § (1) A Magyar Nemzeti Bank „Bíró László, a golyóstoll szabadalmaztatója” megnevezéssel 1000 forintos címletű
kupronikkel emlékérmét bocsát ki. (2) A kibocsátás időpontja: 2010. szeptember 29.
2. § (1) A négyzet alakú emlékérme kupronikkelből (75% réz, 25% nikkel) készült, súlya 14 gramm, mérete
28,43 mm × 28,43 mm, széle sima. (2) Az emlékérme előlapján a golyóstoll műszaki rajza alapján készült stilizált ábrázolás látható. A golyóstoll ábrázolásától
jobbra fent a „2010” verési évszám, balra lent három vízszintes sorban a „BP.” verdejel, az „1000” értékjelzés és
a „FORINT”, valamint a „MAGYAR KÖZTÁRSASÁG” felirat olvasható. Az emlékérme előlapjának képét az 1. melléklet
tartalmazza. (3) Az emlékérme hátlapján Bíró László József portréja látható. A portré fölötti két vízszintes sorban az „A GOLYÓSTOLL” és
a „SZABADALMAZTATÓJA” felirat, a portrétól balra három vízszintes sorban a „BÍRÓ”, a „LÁSZLÓ” és a „JÓZSEF” felirat
olvasható. Az emlékérme bal alsó sarkában található Szabó György tervezőművész mesterjegye. Az emlékérme
hátlapjának képét a 2. melléklet tartalmazza. 3. § Az emlékérméből 20 000 darab készíthető, amelyből 10 000 darab különleges – ún. proof – technológiával verhető.
4. § Ez a rendelet 2010. szeptember 29-én lép hatályba.
Simor András s. k.,
a Magyar Nemzeti Bank elnöke


text:
1067/2014. (II. 18.) Korm. határozata az NYDOP-5.3.1/A-12-k2-2013-0001 azonosító számú („24 tantermes iskola és óvoda építése Szombathelyen” című) projekt támogatásának növeléséről.
A Kormány
 1. jóváhagyja az  1.  melléklet szerint az  NYDOP-5.3.1/A-12-k2-2013-0001 azonosító számú, „24 tantermes iskola és
óvoda építése Szombathelyen” című kiemelt projekt elszámolható közkiadásának 900 000 000 forint összeggel való
növelését,
2. hozzájárul ahhoz, hogy az 1. pont szerinti projektre vonatkozó kiemelt projekt felhívás C3.3. pontjából az általános
iskolai és középiskolai épület fejlesztési elem vonatkozásában rögzített, egy gyermekre jutó összes elszámolható
építési költség korlátja törlésre kerüljön,
Felelős: nemzetgazdasági miniszter
Határidő: azonnal 3. hozzájárul ahhoz, hogy a  támogatási szerződés módosítása iránti intézkedéseket a  nemzetgazdasági miniszter
megtegye.
Felelős: nemzetgazdasági miniszter
Határidő: a 2. pont szerinti kiemelt projekt felhívás módosítását követően azonnal
Orbán Viktor s. k.,
 miniszterelnök


text:
153/2014. (IV. 18.) KE határozata bírói kinevezésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII. törvény 3. § (2) bekezdése alapján – az Országos Bírósági Hivatal elnökének javaslatára – Hajnalné dr. Káder
Editet 2014. május 1. napjától határozatlan időtartamra bíróvá kinevezem.
Budapest, 2014. április 9. Áder János s. k.,
 köztársasági elnök


text:
1234/2017. (IV. 28.) Korm. határozata a Nemzeti Népegészségügyi Stratégiához kapcsolódó egészségügyi ágazati szakpolitikai program 2017. és 2018. évre vonatkozó intézkedései I. üteméről.
A Kormány a lakosság egészségi állapotának javítása érdekében
 1. felhívja az emberi erőforrások miniszterét, hogy gondoskodjon a következő programok megvalósításáról:
a) „Helybe visszük a szűrővizsgálatokat” program,
b) szervezett, célzott népegészségügyi vastag- és végbélszűrés országos kiterjesztéséhez kapcsolódó kiegészítő
program,
c) keringési betegségek megelőzését célzó komplex program, és
d) az a)–c) pontban foglalt népegészségügyi intézkedéseket támogató – különösen a térítésmentesen igénybe
vehető, nem kötelező szűrővizsgálatokra irányuló – kommunikációs kampány;
Felelős: emberi erőforrások minisztere
Határidő: 2018. december 31.
2. felhívja az  emberi erőforrások miniszterét, hogy dolgozza ki az  1.  pont c)  alpontja szerinti komplex programra
vonatkozó előterjesztést;
Felelős: emberi erőforrások minisztere
Határidő: 2017. június 30.
3. felhívja az  emberi erőforrások miniszterét, hogy az  1. és 2.  pont szerinti intézkedések megvalósítása érdekében
az általa vezetett minisztérium középtávú fejlesztési forrásainak tervezése és felhasználása során vegye figyelembe
az intézkedésekben meghatározott feladatokat;
Felelős: emberi erőforrások minisztere
Határidő: folyamatos 4. felhívja a  nemzetgazdasági minisztert, hogy – az  emberi erőforrások minisztere bevonásával – biztosítsa
az 1. pontban meghatározott programok megvalósításához szükséges többletforrásokat a 2017. évi és a 2018. évi
központi költségvetésben a következők szerint:
a) az 1. pont a) alpontja tekintetében
aa) 2017. évi központi költségvetési forrás: 130,64 millió forint,
ab) 2018. évi központi költségvetési forrás: 880,0 millió forint,
b) az 1. pont b) alpontja tekintetében
ba) 2017. évi központi költségvetési forrás: 750,0 millió forint,
bb) 2018. évi központi költségvetési forrás: 4563,0 millió forint,
bc) 2017. évi forrás az Egészségbiztosítási Alapnál: 229,82 millió forint,
bd) 2018. évi forrás az Egészségbiztosítási Alapnál: 1703,29 millió forint,
c) az 1. pont c) alpontja tekintetében
ca) 2017. évi központi költségvetési forrás: 1645,0 millió forint,
cb) 2018. évi központi költségvetési forrás: 2200,0 millió forint,
d) az 1. pont d) alpontja tekintetében
da) 2017. évi központi költségvetési forrás: 280,0 millió forint,
db) 2018. évi központi költségvetési forrás: 283,0 millió forint;
Felelős: nemzetgazdasági miniszter
 emberi erőforrások minisztere
Határidő: a 2017. évben a felmerülés ütemében
 a 2018. évben a központi költségvetés tervezésével egyidejűleg
5. felhívja az  emberi erőforrások miniszterét, hogy biztosítsa az  1.  pontban meghatározott programok
megvalósításához szükséges európai uniós forrásokat a következők szerint:
a) az 1. pont b) alpontja tekintetében
aa) 2017. évi európai uniós forrás: 1769,3 millió forint,
ab) 2018. évi európai uniós forrás: 675,3 millió forint;
b) az 1. pont c) alpontja tekintetében 2017. és 2018. évi összes európai uniós forrás: 1176,8 millió forint;
 6. felhívja az  emberi erőforrások miniszterét, hogy az  1. és 2.  pont szerinti intézkedések megvalósításáról készítsen
jelentést a Kormány részére.
Felelős: emberi erőforrások minisztere
Határidő: a 2018. évtől kezdődően minden év március 1.
Orbán Viktor s. k.,
 miniszterelnök